SAL gekap oor advertensieArgieffoto Die GRS het Vrydag in die guns beslis van ŉ gereelde passasier wat oor die advertensie gekla het. Die advertensie wat in koerante geplaas is wys passasiers wat ŉ groot maaltyd en wyn geniet terwyl hulle teruglê in sitplekke wat ver uit mekaar is. Die klaer het aangevoer dat die advertensie ŉ valse verwagting skep dat dié omstandighede op alle plaaslike besigheidsklasvlugte van toepassing is. In die advertensie word daar slegs in fynskrif aangedui dat die Airbus A330-200 net sekere roetes vlieg. SAL het in sy verdediging aangevoer dat hy nie elk van die vyf tipes vliegtuie, wat vir plaaslike vlugte gebruik word, in ŉ advertensie kan wys nie. Die GRS het in sy uitspraak gesê hy aanvaar “dat alle vliegtuie nie ‘gelyk’ is met betrekking tot ruimte, luuksheid en sitplekke nie”. Die GRS het egter gesê hy kan nie die feit ignoreer dat die advertensie ŉ “verwagting” skep dat enige vlug soortgelyke omstandighede sal bied nie. Die GRS het SAL beveel om onmiddellik die advertensie te onttrek.